title: 2009/650/EK: Az Európai Parlament határozata ( 2009. április 23. ) az Európai Unió Tagállamai Külső Határain Való Operatív Együttműködési Igazgatásért Felelős Európai Ügynökség 2007-es pénzügyi évre vonatkozó elszámolása lezárásáról

text:
               26.9.2009

               HU

               Az Európai Unió Hivatalos Lapja

               L 255/131

      AZ EURÓPAI PARLAMENT HATÁROZATA

   (2009. április 23.)
   az Európai Unió Tagállamai Külső Határain Való Operatív Együttműködési Igazgatásért Felelős Európai Ügynökség 2007-es pénzügyi évre vonatkozó elszámolása lezárásáról
   (2009/650/EK)
   AZ EURÓPAI PARLAMENT,

               —

               tekintettel az Európai Unió Tagállamai Külső Határain Való Operatív Együttműködési Igazgatásért Felelős Európai Ügynökségnek a 2007-es pénzügyi évre vonatkozó végleges éves beszámolójára (1),

               —

               tekintettel a Számvevőszéknek az Európai Unió Tagállamai Külső Határain Való Operatív Együttműködési Igazgatásért Felelős Európai Ügynökség 2007-es pénzügyi évre vonatkozó végleges éves beszámolójáról szóló jelentésére, az Ügynökség válaszaival együtt (2),

               —

               tekintettel a Tanács 2009. február 10-i ajánlására (5588/2009 – C6-0060/2009),

               —

               tekintettel az EK-Szerződésre és különösen annak 276. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (3) és különösen annak 185. cikkére,

               —

               tekintettel a FRONTEX Ügynökség és az Európai Határőrizeti Rendszer (EUROSUR) értékeléséről és jövőbeni fejlesztéséről szóló, 2008. december 18-i állásfoglalására (4),

               —

               tekintettel az Európai Unió Tagállamai Külső Határain Való Operatív Együttműködési Igazgatásért Felelős Európai Ügynökség felállításáról szóló, 2004. október 26-i 2007/2004/EK tanácsi rendeletre (5) és különösen annak 30. cikkére,

               —

               tekintettel az 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (6) és különösen annak 94. cikkére,

               —

               tekintettel eljárási szabályzatának 71. cikkére és V. mellékletére,

               —

               tekintettel a Költségvetési Ellenőrző Bizottság jelentésére és az Állampolgári Jogi, Bel- és Igazságügyi Bizottság véleményére (A6-0166/2009),

               1.

               tudomásul veszi, hogy az Európai Unió Tagállamai Külső Határain Való Operatív Együttműködési Igazgatásért Felelős Európai Ügynökség végleges éves beszámolója megfelel a Számvevőszék jelentése mellékletének;

               2.

               jóváhagyja az Európai Unió Tagállamai Külső Határain Való Operatív Együttműködési Igazgatásért Felelős Európai Ügynökség 2007-es pénzügyi évre vonatkozó elszámolásának lezárását;

               3.

               utasítja elnökét, hogy továbbítsa ezt a határozatot az Európai Unió Tagállamai Külső Határain Való Operatív Együttműködési Igazgatásért Felelős Európai Ügynökség ügyvezető igazgatójának, a Tanácsnak, a Bizottságnak és a Számvevőszéknek, és gondoskodjon közzétételéről az Európai Unió Hivatalos Lapjában (L sorozat).

            az elnök

         Hans-Gert PÖTTERING

            a főtitkár

         Klaus WELLE

      (1)  HL C 278., 2008.10.31., 7. o.

      (2)  HL C 311., 2008.12.5., 34. o.

      (3)  HL L 248., 2002.9.16., 1. o.

      (4)  Elfogadott szövegek, (P6_TA(2008)0633).

      (5)  HL L 349., 2004.11.25., 1. o.

      (6)  HL L 357., 2002.12.31., 72. o.


title: A Tanács határozata (1986. szeptember 15.) a Spanyol Királyságnak és a Portugál Köztársaságnak a Közösséghez való csatlakozása következtében az Európai Gazdasági Közösség és az Izlandi Köztársaság között létrejött megállapodáshoz csatolt kiegészítő jegyzőkönyv megkötéséről

text:
Fontos jogi nyilatkozat

|

31986D0543

Hivatalos Lap L 321 , 15/11/1986 o. 0121 - 0121 finn különkiadás fejezet 11 kötet 11 o. 0279  svéd különkiadás fejezet 11 kötet 11 o. 0279

		A Tanács határozata(1986. szeptember 15.)a Spanyol Királyságnak és a Portugál Köztársaságnak a Közösséghez való csatlakozása következtében az Európai Gazdasági Közösség és az Izlandi Köztársaság között létrejött megállapodáshoz csatolt kiegészítő jegyzőkönyv megkötéséről(86/543/EGK)AZ EURÓPAI KÖZÖSSÉGEK TANÁCSA,tekintettel az Európai Gazdasági Közösséget létrehozó szerződésre és különösen annak 113. cikkére,tekintettel a Bizottság ajánlására,mivel a Spanyol Királyságnak és a Portugál Köztársaságnak a Közösséghez való csatlakozásának figyelembevétele érdekében az 1972. július 22-én Brüsszelben aláírt, az Európai Gazdasági Közösség és az Izlandi Köztársaság között létrejött megállapodáshoz [1] csatolt kiegészítő jegyzőkönyvet jóvá kell hagyni,A KÖVETKEZŐKÉPPEN HATÁROZOTT:1. cikkA Spanyol Királyságnak és a Portugál Köztársaságnak a Közösséghez való csatlakozása következtében az Európai Gazdasági Közösség és az Izlandi Köztársaság között létrejött megállapodáshoz csatolt kiegészítő jegyzőkönyvet a Közösség nevében a Tanács jóváhagyja.A jegyzőkönyv szövegét csatolták e határozathoz.2. cikkA jegyzőkönyv 18. cikkében előírt értesítést a Tanács elnöke küldi meg [2].3. cikkEz a határozat az Európai Közösségek Hivatalos Lapjában való kihirdetését követő napon lép hatályba.Kelt Brüsszelben, 1986. szeptember 15-én.a Tanács részérőlaz elnökG. Howe[1] HL L 301., 1972.12.31., 2. o.[2] A jegyzőkönyv hatálybalépésének napját a Tanács Főtitkársága hirdeti ki az Európai Közösségek Hivatalos Lapjában.--------------------------------------------------


title: 9/2006/GB határozata az Európai Rendőrakadémia igazgatótanácsának az igazgatói tisztség betöltésére pályázók kiválasztására vonatkozó szabályokról – Az igazgatótanács által  2006. február 24-én  elfogadott szöveg

text:
               6.5.2006

               HU

               Az Európai Unió Hivatalos Lapja

               C 107/1

         9/2006/GB HATÁROZATA

   az Európai Rendőrakadémia igazgatótanácsának az igazgatói tisztség betöltésére pályázók kiválasztására vonatkozó szabályokról

      Az igazgatótanács által 2006. február 24-én elfogadott szöveg

   (2006/C 107/01)
   A CEPOL IGAZGATÓTANÁCSA,
   tekintettel az Európai Rendőrakadémia (CEPOL) létrehozásáról és a 2000/820/IB határozat hatályon kívül helyezéséről szóló, 2005. szeptember 20-i 2005/681/IB tanácsi határozatra (1), és különösen annak 11. cikke (1) bekezdésére,
   mivel az igazgatói tisztség betöltésére pályázók kiválasztására vonatkozó szabályok megállapítása az Európai Rendőrakadémia igazgatótanácsának a hatáskörébe tartozik,
   ELFOGADTA EZT A HATÁROZATOT:
   1. cikk
   Az Európai Rendőrakadémia (a továbbiakban: CEPOL) igazgatói tisztségének betöltésére pályázókat e határozat rendelkezéseivel összhangban kell kiválasztani.
   2. cikk
   (1)   E határozat rendelkezéseinek alkalmazásában a CEPOL igazgatói tisztségét megüresedettnek kell tekinteni a következő esetekben:

               —

               az igazgató hivatali idejének lejártát megelőző 9 hónaptól kezdődően,

               —

               az igazgató lemondólevelének az igazgatótanács általi kézhezvétele időpontjában,

               —

               az igazgatótanácsnak a felmentésről, a szolgálat érdekében történő nyugdíjazásról vagy az elbocsátásról szóló határozata időpontjában,

               —

               9 hónappal azt a napot megelőzően, amelyen az igazgató betölti 65. életévét,

               —

               az igazgató elhalálozása esetén.

         (2)   Az igazgatótanácsnak meg kell hirdetnie a megüresedett tisztséget, részletesen leírva a tisztség jellegét, beleértve a javadalmazást, az ellátandó feladatokat, valamint a szükséges szakképesítéseket, készségeket és szakmai tapasztalatot.
   A hirdetés tartalmazza, hogy a pályázóknak írásban, önéletrajzuk kíséretében kell jelentkezésüket benyújtaniuk az igazgatótanács elnökéhez az (1) bekezdésben említett hirdetésnek az Európai Unió Hivatalos Lapjában való közzétételét követően 60 napon belül, a hirdetésben foglaltak szerint.
   3. cikk
   (1)   Az igazgatótanács biztosítja, hogy a 2. cikk (2) bekezdésében említett hirdetés az Európai Unió Hivatalos Lapjában közzétételre kerüljön.
   (2)   A CEPOL-nak tájékoztatnia kell a kapcsolattartókat és az Európai Bizottságot az igazgatói tisztség megüresedéséről. A kapcsolattartóknak tájékoztatniuk kell a tagállamukban működő érintett ügynökségeket a megüresedésről. Az illetékes nemzeti hatóságok felelősek annak biztosításáért, hogy felhívják az ügynökségek és az érintett személyzet egésze figyelmét a megüresedett tisztségre.
   (3)   Belső és külső pályázatokat egyaránt figyelembe kell venni.
   (4)   A CEPOL átvételi elismervényt küld a jelentkezőknek.
   4. cikk
   (1)   Az igazgatótanács az igazgatótanácsi határozat előkészítése céljából felvételi bizottságot (a továbbiakban: bizottság) hoz létre.
   (2)   Az igazgatótanács és a Bizottság által arra sorshúzással kijelölt négy tagállam egy-egy képviselőt jelöl ki bizottsági tagnak.
   (3)   A bizottságnak a (2) bekezdés szerint kijelölt tagjai a felvételi eljárás befejezéséig működnek a bizottság tagjaiként.
   (4)   Amennyiben okkal feltételezhető, hogy a bizottság egy tagja személyes kapcsolatban áll a tisztségre pályázók egyikével, e tag nem vehet részt a felvételi eljárásban. Az ilyen esetekben a tagot küldő tagállam a tag helyének egy másik személy általi betöltését kell javasolnia az igazgatótanácsnak, és egy másik képviselőt kell bizottsági tagnak kijelölnie.
   (5)   A CEPOL titkársága biztosítja a bizottság titkársági feladatainak elvégzését is.
   5. cikk
   (1)   A bizottság első ülésén a tagok elnöknek jelölik ki az egyik bizottsági tagot.
   (2)   A bizottság felkérheti egy vagy több értékelője segítségét feladatai ellátásához. Az erre irányuló kéréseket az igazgatótanács elnökének kell címezni, aki döntést hoz a kérdésben. Az értékelők nem rendelkeznek meg a bizottság tagjainak jogállásával.
   (3)   A bizottság feladatai közé tartoznak a következők:

               a)

               a pályázóknak a szakképesítésük, készségeik és szakmai tapasztalatuk figyelembevételével történő kezdeti értékelése;

               b)

               felvételi beszélgetés folytatása a pályázókkal;

               c)

               jelentéstétel az igazgatótanács felé.

         6. cikk
   (1)   Az igazgatótanács — amennyiben szükségesnek véli — úgy határozhat, hogy a tisztséghez kapcsolódó egyedi értékelései eljárást szervez. Az igazgatótanács határoz a különleges feltételekről.
   Ebben az esetben a bizottság az érintett tisztségre pályázók különleges képesítései és szakértelme értékelése érdekében vezeti le az értékelési eljárást.
   (2)   A bizottság valamennyi olyan pályázóval felvételi beszélgetést folytat — a pályázó előírt szakképesítése, készsége és szakmai tapasztalata, valamint a betöltendő tisztséggel járó feladatok ellátására való alkalmassága értékelése céljából —, akinek a pályázata elfogadható, és aki megfelel a hirdetésben meghatározott követelményeknek. A felvételi beszélgetések alkalmat adnak az Európai Unió intézményeiben használt hivatalos nyelvek pályázó általi ismeretének értékelésre is.
   (3)   Amennyiben a bizottság azt szükségesnek ítéli, a felvételi beszélgetések valamennyi pályázó vagy egyes pályázók részvételével lefolytatott második fordulójára is sor kerülhet.
   7. cikk
   A vizsgák és felvételi beszélgetések megtartására az Egyesült Királyságban kerül sor. Az utazási, valamint valamennyi tartózkodási- vagy szállásköltség a pályázók, a bizottsági tagok és az értékelők számára visszatérítésre kerül.
   8. cikk
   A felvételi beszélgetések befejeztével a bizottság kellő indokolással ellátott jelentést készít a beérkezett pályázatokról és az általa követett eljárásról. A jelentés elkészítéséről szóló határozatot egyszerű többséggel kell meghozni. Az említett jelentés a felvételi beszélgetések lefolytatását követően a lehető leghamarabb az igazgatótanács elé kerül, az elfogadható pályázattal rendelkező és a hirdetésben meghatározott követelményeknek megfelelő pályázók önéletrajzával együtt.
   9. cikk
   (1)   Az igazgatótanács dönt a CEPOL igazgatója kinevezéséről a bizottság jelentése és bármely további információ alapján, amelyet az igazgatótanács a bizottságtól meg kíván szerezni. (2)

   (2)   Az igazgatótanács — amennyiben szükségesnek ítéli — a határozatot megelőzően meghallgathatja valamennyi pályázót vagy egyes pályázókat. Ha esetlegesen az igazgatótanács egy tagja is a pályázók listáján szerepel, e tag nem lehet jelen az igazgatótanácsi döntéshozatal alakalmával.
   10. cikk
   A bizottság tagjai, az értékelők, valamint az igazgatótanács tagjai és a CEPOL érintett tisztségviselői a legszigorúbb titoktartással viseltetnek a pályázók és a felvételi eljárás eredménye tekintetében.
   11. cikk
   Amennyiben a 2005/681/IB tanácsi határozat 11. cikk (2) bekezdésével összhangban az igazgató hivatali ideje meghosszabbítható, az igazgatótanács az e határozatban megállapított eljárástól eltérve határozhat a kinevezés meghosszabbításáról.
   A kinevezés meghosszabbításáról szóló határozatot legkésőbb az igazgató hivatali idejének lejárta előtt 9 hónappal meg kell hozni.
   12. cikk
   Ez a határozat a Tanács általi jóváhagyását követő napon lép hatályba (3). Ezt a határozatot az Európai Unió Hivatalos Lapjában ki kell hirdetni.

      Kelt Bécsben, 2006. február 24-én.

            az igazgatótanács részéről

         János FEHÉRVÁRY

            az igazgatótanács elnöke

      (1)  HL L 256., 2005.10.1., 63. o.

      (2)  A 2005. szeptember 20-i 2005/681/IB tanácsi határozat 10. cikke (7) bekezdésének szövege a következő:

      „E határozat egyéb rendelkezése hiányában az igazgatótanács tagjainak kétharmados többségével határoz.”

      (3)  A Tanács 2006. április 27-én hagyta jóvá.